Source: https://www.riigiteataja.ee/akt/917064
Timestamp: 2018-03-23 22:23:33+00:00
Document Index: 4873886

Matched Legal Cases: ['§ 2', '§ 3', '§ 4', '§ 10', '§ 10', '§ 10', '§ 11', '§ 7', '§ 10', '§ 24', '§ 9', '§ 10', '§ 11', '§ 10', '§ 12', '§ 63', '§ 13', '§ 14', '§ 15', '§ 16', '§ 662', '§ 17', '§ 18', '§ 19', '§ 66', '§ 73', '§ 20', '§ 10', '§ 21', '§ 1896']

Raudteeseaduse ja riigilõivuseaduse muutmise seadus – Riigi Teataja
RT I 2005, 38, 298
Vabariigi Presidendi 28. juuni 2005. a otsusega nr 877
I. Raudteeseaduses (RT I 2003, 79, 530; 2004, 18, 131) tehakse järgmised muudatused:
«1 Euroopa Parlamendi ja EL Nõukogu direktiiv 2001/16/EÜ üleeuroopalise tavaraudteesüsteemi koostalitlusvõime kohta (EÜT L 110, 20.04.2001, lk 1–27);
EL Nõukogu direktiiv 96/48/EÜ üleeuroopalise kiirraudteesüsteemi koostalitlusvõime kohta (EÜT L 235, 17.09.1996, lk 6–24);
Euroopa Parlamendi ja EL Nõukogu direktiiv 2004/50/EÜ, millega muudetakse EL Nõukogu direktiivi 96/48/EÜ üleeuroopalise kiirraudteesüsteemi koostalitlusvõime kohta ja Euroopa Parlamendi ja EL Nõukogu direktiivi 2001/16/EÜ üleeuroopalise tavaraudteesüsteemi koostalitlusvõime kohta (ELT L 164, 30.04.2004, lk 114–163);
Euroopa Parlamendi ja EL Nõukogu direktiiv 2004/51/EÜ, millega muudetakse EÜ Nõukogu direktiivi 91/440/EMÜ ühenduse raudteede arendamise kohta (ELT L 164, 30.04.2004, lk 164–172).»
§ 2. Paragrahvi 1 lõiget 1 täiendatakse punktiga 2 1 järgmises sõnastuses:
« 21) tava- ja kiirraudteesüsteemi koostalitlust üleeuroopalise tava- ja kiirraudteesüsteemiga;».
§ 3. Paragrahvi 3 täiendatakse punktidega 27–33 järgmises sõnastuses:
« 27) tava- ja kiirraudteesüsteem on struktuur, mis koosneb kogu tavaraudteede ja kiirraudteede võrgustiku raudteedest ning muudest rajatistest, mis on ehitatud või ümber ehitatud tavaraudteetranspordi jaoks või liiklemiseks suurtel kiirustel, ja sellel raudteeinfrastruktuuril liiklemiseks projekteeritud raudteeveeremist;
33) koostalitluse tehniline kirjeldus on loetelu nõuetest, mis tagavad koostalitluse ja loovad vajalikud vastastikused funktsionaalsed suhted tava- ja kiirraudteesüsteemi allsüsteemi ja üleeuroopalise tava- ja kiirraudteesüsteemi allsüsteemi vahel.»
§ 4. Paragrahvi 10:
« (51) Raudteeveeremit võib ehitada ettevõtja, kellele majandus- ja kommunikatsiooniminister on andnud raudteeveeremi ehituse tegevusloa.»;
« (6) Käesoleva paragrahvi lõigetes 1–3 sätestatud tegevusluba on tähtajatu, lõigetes 4–51 sätestatud tegevusluba antakse välja kümneks aastaks.»;
3) lõikes 10 asendatakse sõnad «lõigetes 1–5» sõnadega «lõigetes 1–51»;
4) lõige 12 muudetakse ja sõnastatakse järgmiselt:
« (12) Eestis raudteeveoteenuse osutamiseks ei ole välisriigi raudtee-ettevõtjal ega raudtee-ettevõtjate ühendusel vaja tegevusluba taotleda, kui see on antud välisriigis ning tegevuslubade vastastikuses tunnustamises on riigid kokku leppinud. Euroopa Liidu teises liikmesriigis väljastatud tegevusluba loetakse Eesti Vabariigis kehtivaks. Välisriigi, sealhulgas Euroopa Liidu liikmesriigi raudtee-ettevõtja või raudtee-ettevõtjate ühendus peab Eestis raudteeveoteenuse osutamiseks taotlema Raudteeinspektsioonilt ohutustunnistuse.»
« 2) füüsilisest isikust ettevõtjale või äriühingule või äriühingu juhatuse liikmetele või teistele juhtima õigustatud isikutele ei ole välja kuulutatud pankrotti, neid ei ole karistusregistri andmete kohaselt süüdi mõistetud esimese astme kuritegude eest, majandus- ega ametialaste kuritegude eest ega kuritegude eest töötervishoiu, tööohutuse ja tehnilise järelevalve valdkonnas ega üle kahe korra käesolevas seaduses sätestatud raudteeliikluse ohutusega seotud väärtegude eest ega väärtegude eest sotsiaal- ja tööõiguse ning tollikorralduse valdkonnas, mille eest on kohaldatud sellele väärteole kehtestatud karistuse maksimummäära;
3) füüsilisest isikust ettevõtja või äriühingu juhatuse liikmed või teised juhtima õigustatud isikud, kes vastutavad vastavalt kas raudteeinfrastruktuuri majandamise, reisijateveoteenuse või kaubaveoteenuse osutamise, raudteeveeremi tehnohoolde või remondi või ehitamise eest, omavad erialaseid teadmisi või kogemusi, tagamaks ettevõtja ohutu tegevuse, selle usaldusväärse korralduse ja kontrolli;»;
« (2) Käesoleva seaduse § 10 lõigetes 4–51 nimetatud tegevusloa saamiseks ei kohaldata käesoleva paragrahvi lõike 1 punktis 4 sätestatud tingimust.»;
3) täiendatakse lõigetega 3 ja 4 järgmises sõnastuses:
« (3) Käesoleva seaduse § 10 lõigetes 4–51 nimetatud tegevusloa saamiseks peavad ettevõtjal olema:
(4) Käesoleva paragrahvi lõikes 3 sätestatud tingimuste täitmist kontrollib Raudteeinspektsioon.»
1) lõiget 1 täiendatakse punktiga 71 järgmises sõnastuses:
« 71) käesoleva seaduse § 10 lõigetes 4–5 1 nimetatud tegevusloa taotlemisel Raudteeinspektsiooni kinnitus § 11 lõikes 3 sätestatud tingimuste täitmise kohta;»;
« (3) Käesoleva paragrahvi lõike 1 punktis 71 nimetatud kinnituse väljastab Raudteeinspektsioon 30 päeva jooksul ettevõtjalt vastava avalduse saamisest arvates.»
§ 7. Paragrahvi 13 täiendatakse lõikega 21 järgmises sõnastuses:
« (21) Raudteeveeremi ehituse tegevusloale kantakse peale käesoleva paragrahvi lõikes 1 nimetatud andmete ka raudteeveeremi liik, mille ehitamiseks tegevusluba taotleti.»
« (1) Käesoleva seaduse § 10 lõigetes 1–51 sätestatud tegevusloa ja § 24 punktis 1 nimetatud registreeringu taotlemiseks sõlmib ettevõtja tema tegevuse tõttu tekkida võiva kahju hüvitamiseks vastutuskindlustuslepingu järgmistel tingimustel:»;
« 2) kindlustusjuhtum on ettevõtja poolt raudteeinfrastruktuuri majandamise, raudteeveoteenuse osutamise, raudteerajatise ehitamise või raudteeveeremi tehnohoolde tegemise või remontimise või ehitamisega seoses vastavalt reisijatele, pagasi, kauba ja posti omanikele, raudteerajatiste või raudteeveeremi omanikele või valdajatele ning kolmandatele isikutele kindlustusperioodil otsese varalise kahju, samuti kehavigastustest tuleneva kahju tekitamine, mille eest ettevõtja õigusaktide kohaselt vastutab;»;
3) lõiget 2 täiendatakse punktiga 6 järgmises sõnastuses:
« 6) ettevõtjal, kes ehitab raudteeveeremit – 1 miljon krooni.»
§ 9. Paragrahvi 15 täiendatakse lõikega 6 järgmises sõnastuses:
« (6) Majandus- ja Kommunikatsiooniministeerium teavitab viivitamata Euroopa Komisjoni ettevõtjast, kes taotleb raudteeinfrastruktuuri majandamise või raudtee reisijateveoteenuse või kaubaveoteenuse tegevusluba, ja ettevõtjast, kellele on väljastatud raudteeinfrastruktuuri majandamise või raudtee reisijateveoteenuse või kaubaveoteenuse tegevusluba.»
§ 10. Paragrahvi 16 lõikes 1 asendatakse sõnad «lõigetes 1–5» sõnadega «lõigetes 1–51».
§ 11. Paragrahvi 17 lõiget 1 täiendatakse punktiga 7 järgmises sõnastuses:
« 7) ettevõtja, kellele on antud käesoleva seaduse § 10 lõigetes 4–5 1 nimetatud tegevusluba, ei ole vastaval tegevusalal tegutsenud ühe aasta jooksul tegevusloa väljaandmisest arvates.»
§ 12. Paragrahvi 51 täiendatakse lõikega 11 järgmises sõnastuses:
« (11) Käesoleva seaduse § 63 lõikes 1 sätestatud juhul esitab raudteeinfrastruktuuri-ettevõtja raudteevõrgustiku teadaandesse tehtava paranduse kinnitamiseks Raudteeinspektsiooni peadirektorile. Paranduse kinnitamise või kinnitamata jätmise otsustab Raudteeinspektsiooni peadirektor viivitamata.»
§ 13. Paragrahvi 54 lõige 2 muudetakse ja sõnastatakse järgmiselt:
« (2) Raudteeinfrastruktuuri läbilaskevõime jaotatakse lähtuvalt liiklusgraafikuperioodist, mis algab maikuu viimasel pühapäeval ja lõpeb järgmise aasta maikuu viimasele pühapäevale eelneval laupäeval.»
§ 14. Paragrahvi 63 lõige 1 muudetakse ja sõnastatakse järgmiselt:
« (1) Raudteeinfrastruktuuri-ettevõtja annab käesoleva paragrahvi lõigetes 3 ja 4 nimetatud toimingud üle Raudteeinspektsioonile, kui ta kasutab oma raudteeinfrastruktuuri raudteeveoteenuse osutamiseks ka ise või kui ta ei ole läbilaskevõime jaotamise otsustamises erapooletu ja sõltumatu põhjusel, et läbilaskevõimet taotleb raudteeinfrastruktuuri-ettevõtjaga ühte kontserni kuuluv raudtee-ettevõtja või läbilaskevõimet taotlev raudtee-ettevõtja on raudteeinfrastruktuuri-ettevõtjaga muul viisil seotud valitseva mõju kaudu konkurentsiseaduse tähenduses.»
§ 15. Paragrahvi 64 lõige 4 muudetakse ja sõnastatakse järgmiselt:
« (4) Kui majandus- ja kommunikatsiooniministril on alust eeldada, et raudteeinfrastruktuuri-ettevõtja on toime pannud konkurentsiseaduse §-des 735–737 sätestatud väärteo, edastab ta kaebuse koos asjas kogutud materjalidega Konkurentsiametile.»
§ 16. Seadust täiendatakse 71. peatükiga järgmises sõnastuses:
RAUDTEESÜSTEEMIDE KOOSTALITLUS
(1) Üleeuroopalise tava- või kiirraudteesüsteemiga ühendatud tava- ja kiirraudteesüsteem, selle allsüsteem ja koostalitluse komponent peavad vastama kehtivatele ohutuse, töökindluse, käideldavuse, tervise- ja keskkonnakaitse ning tehnilise ühtesobivuse nõuetele.
(2) Tava- ja kiirraudteesüsteemi, selle allsüsteemi ja koostalitluse komponendi ohutuse, töökindluse, käideldavuse, tervise- ja keskkonnakaitse ning tehnilise ühtesobivuse nõuded ja allsüsteemi erinõuded kehtestab majandus- ja kommunikatsiooniminister.
(3) Koostalitluse tehnilisi kirjeldusi kohaldatakse allsüsteemi või koostalitluse komponendi projekteerimisel ja ehitamisel.
(4) Tava- ja kiirraudteesüsteemi koostalitluse tehniliste kirjelduste kohaldamise korra kehtestab majandus- ja kommunikatsiooniminister valdkonniti vastavalt Euroopa Komisjoni poolt kinnitatud koostalitluse tehnilistele kirjeldustele.
§ 662. Koostalitluse tehniliste kirjelduste kohaldamise välistus
Koostalitluse tehnilisi kirjeldusi ei kohaldata järgmistel juhtudel:
1) olemasolevale raudteeinfrastruktuurile ja olemasoleva raudteeinfrastruktuuri laiendamisel või rekonstrueerimisel;
2) uue raudtee ehitamisel, kui seda raudteed ei kavatseta kasutada tava- või kiirraudteesüsteemi osana;
3) õnnetuse või loodusõnnetuse järel, kui raudteevõrgustiku taastamise käigus ei ole võimalik vastavaid koostalitluse tehnilisi kirjeldusi majanduslikel või tehnilistel põhjustel osaliselt või täielikult kohaldada;
4) raudteeveeremile, mis on kasutusel Eesti Vabariigi territooriumil ja mis tuleb Euroopa Liitu mittekuuluvatest riikidest või läheb Euroopa Liitu mittekuuluvatesse riikidesse;
5) uuele raudteeveeremile, mida kasutatakse olemasoleval 1520 või 1524 mm laiuse rööbastee raudteeinfrastruktuuril või selle raudteeinfrastruktuuri laiendatud või rekonstrueeritud osal.
(6) Teavitatud asutusel peab olema teavitatud asutusena tegutsemise aja jooksul kehtiv vastutuskindlustusleping tema teavitatud asutusena töötamisel tekkida võiva kahju hüvitamiseks. Teavitatud asutuse vastutuskindlustuse kindlustussumma alampiir ühe kindlustusjuhtumi kohta on vähemalt 1 miljon krooni.»
§ 17. Paragrahvi 72 lõige 4 muudetakse ja sõnastatakse järgmiselt:
« (4) Majandus- ja Kommunikatsiooniministeeriumi ning Raudteeinspektsiooni riiklikku järelevalvet teostaval ametiisikul on õigus oma tööülesannete täitmisel sõita veduril ja reisirongis tasuta.»
§ 18. Paragrahvi 73 lõige 1 muudetakse ja sõnastatakse järgmiselt:
« (1) Majandus- ja kommunikatsiooniministril ning Raudteeinspektsioonil on õigus teha ettekirjutusi, millega kohustatakse isikut tegema käesolevas seaduses või selle alusel kehtestatud õigusaktis nõutavat tegu või hoiduma käesolevas seaduses või selle alusel kehtestatud õigusaktis keelatud teost.»
§ 19. Seaduse 9. peatükki täiendatakse 3. jaoga järgmises sõnastuses:
Tava- ja kiirraudteesüsteemi koostalitluse riiklik järelevalve
(3) Kui allsüsteemi või koostalitluse komponendi käesoleva seaduse § 66 1 lõikes 1 nimetatud nõuetele mittevastavus ohustab raudteeliiklust või on muul viisil oluline, peab Raudteeinspektsioon võtma tarvitusele abinõud allsüsteemi või koostalitluse komponendi kasutamise piiramiseks või keelamiseks.
(6) Kui ettevõtja ei täida Raudteeinspektsiooni ettekirjutust määratud tähtaja jooksul, on Raudteeinspektsioonil õigus rakendada sunniraha asendustäitmise ja sunniraha seaduses sätestatud korras käesoleva seaduse § 73 lõikes 3 sätestatud summa ulatuses.»
§ 20. Paragrahvi 119:
« (2) Käesoleva seaduse § 10 lõige 51 jõustub 2006. aasta 1. jaanuaril.»
II. Riigilõivuseaduses (RT I 1997, 80, 1344; 2005, 32, 237) tehakse järgmised muudatused:
§ 21. Paragrahvi 1896:
« § 1896. Raudteeinfrastruktuuri majandamise, raudtee reisijateveoteenuse, raudtee kaubaveoteenuse, raudteeveeremi remondi, tehnohoolde ja ehituse tegevusloa väljastamine ning raudtee-ehituseks registreeringu tegemine»;
« 7) raudteeveeremi ehituse tegevusloa väljastamise eest 10 000 krooni.»